《送童世奇黄门回京》
明代·朱诚泳

近臣承诏下銮坡，跋涉其如远道何。鱼目混珠须辩早，角弓入酒莫疑多。

人情翻覆真堪笑，水鉴妍媸定不讹。行色一鞭催去马，华山回首郁嵯峨。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。